113 
A francia osztályban figyelmünket mindenek előtt egy 
nagyszerű geológiai térképészeti mű vonta magára; ez egy 
szakasza a „Ministére des traveaux publiques“ részéről közzé¬ 
tett „Carte géologique detaillée de la France“-nek, melynek 
foganatosítását, a nagyhírű mester Élie de Beaumont és 
M. de Chancourtois vezetése alatt, a fennevezett ministerium 
„service géologique des mines“-je eszközli. 
A térkép mértéke 1.80,000; azonkiviil még egyes terü¬ 
leti részek a kétszeres mértékben is tétetnek közzé; példa 
gyanánt Páris környéke volt kiállítva. Gyakorlati előállítása 
remek. Színezése nyomatás utján történt. Az előforduló képző¬ 
dések szerfelett részletesen vannak geologiailag osztályozva. 
Igen célszerű és utánzásra méltó eljárás az, hogy a 
térképen különböző vonalzás által a tényleg megfigyelt kőzet¬ 
határok a combinatio utján következtettekéitől meg vannak kü¬ 
lönböztetve. — A geológiai színezésre nézve e térképészeti müven 
oly elvet látunk elkövetve, mely a különben geológiai térké¬ 
peknél divótól némileg eltér. 
A francia részletes geológiai térképen t. i. e tekintetben a 
petrographiai tényező volt az irányadó, úgy hogy petrographiai- 
lag hasonalkotásu képződések megjelölésére, melyek különböző 
korú képletekben fordulnak elő, hasonnemü alapszín van alkal¬ 
mazva, mig rendesen geológiai térképeken szokás, ezt mind oly 
képződésekre használni, melyek geologiailag egymással szorosabb 
kapcsolatban állanak, mint egy képletnek különböző emeletjeire 
vagy petrographiailag megkülönböztetett tagjaira. 
Kétséget nem szenved, hogy azon, a francia térképen 
követett elv oly geológiai ábrázolási munkákra nézve, melyek 
tisztán ipari vagy földmivelési célokra szolgáljanak, sok előnyt 
nyújt; mindamellett szorosabb értelemben geológiai térképek¬ 
nél, melyeknek, mint a szóban állónak, feladata első sorban 
mégis az, hogy az ábrázolt vidék földtani alkotását tüntessék 
elő, alig ajánlható ismétlésre a második módszer ellenében, 
mely a geologiailag összetartozó képződéseknek hasonló színe¬ 
zése által az ábrázolt vidék földtani szerkezetének gyors és 
átnézetes felfogását lényegesen elősegíti. 
